Milena Vukotic

Milena Vukotič (, g. 1935 m. balandžio 23 d. Romoje) – italų televizijos, kino bei teatro aktorė, buvusi balerina.

 Biografija 
Vukotič motina buvo pianistė, o tėvas – serbų bei juodkalniečių kilmės dramaturgas. Ji mokėsi baleto bei aktorinio meno ne tik Italijoje, bet ir Prancūzijoje, priklausė „Grand Ballet du Marquis de Cuevas“ trupei, tačiau debiutavusi kine (rež. Damiano Damiani filmas „Il sicario“) nusrendė visą dėmesį skirti vaidybai.
Ji sukūrė daugybę vaidmenų praėjusio amžiaus septintojo dešimtmečio filmuose, daugiausia komedijose, kur paprastai atlikdavo antraplanius vaidmenis. Žymiausias ir labiausiai atpažįstamas Vukotič vaidmuo yra komedijų serijoje apie nevykėlį buhalterį Ugo Fantocį (akt. Paolo Villaggio), kuriame ji įkūnijo itin negražią ir viskuo nusivylusią pagrindinio herojaus žmoną Piną (pirmuose dvejuose serijos filmuose ją vaidino Lui Bosisio, o visuose vėlesniuose filmuose – Vukotič). Už vaidmenį viename iš serijos filmų „Fantozzi in paradiso“ 1994 m. ji buvo apdovanota Nastro d'argento prizu.

Per savo karjerą Vukotič dirbo su tokiais kino režisieriais kaip Federico Fellini, Luis Buñuel, Ettore Scola, Carlo Lizzani, Bernardo Bertolucci ir Andrejus Tarkovskis. 

Nuo 2003 m. yra ištekėjusi už rašytojo ir kritiko Alfredo Baldi..

 Dalinė filmografija 
 Il sicario (1961)
 Made in Italy (1965)
 Trastevere (1971)
 Kraujas Drakulai (1974)
 Agresija (1975)
 Didysis virimas (1977)
 Sekmadienio meilužiai (1980)
 Meilės menas (1983)
 Bloga akis (1983)
 Namai su geltonu kilimu (1983)
 Turtuolių įpročiai (1987)
 Letters to Juliet (2010)

 Apdovanojimai 
 right |thumb|180px| Kadras iš filmo „Amici miei“ (1975)
 David di Donatello (nominacija) – geriausia antrojo plano aktorė (1983, 1991, 2014)
 Nastro d'argento – geriausia antrojo plano aktorė (1994)
 Nastro d'argento (nominacija) – geriausia antrojo plano aktorė (1976, 1991, 2016)
 Ciak d'oro – geriausia antrojo plano aktorė (1994)
 Ciak d'oro (nominacija) – geriausia antrojo plano aktorė (1993)
 Golden Goblets – geriausia nauja aktorė (1971)
 CinemAvvenire filmų festivalis – geriausia aktorė (2014)

 Nuorodos 

 IMDb profilis

 Šaltiniai 

Kategorija:Italijos aktoriai